Kirn

mini|Schdääkallefels

Kiere (dt. Kirn) is e Schdadt mid rund 8.200 Oiwuhnern im Londkrääs Kraiznach im Hunsrick (Litzlsoon) wo es Kierer Bier herkimmt. Kiere iss Sidz vun de Verbondsgemää Kiere-Lond, awwa kehrd selwa nedd dezu unn iss verbondsfrai. 

 Geografie 
Die Londschafd werd vun de dief oigeschniddene Däler vum Hahnebach unn de Nahe geprägd. Die Talsohle sinn zum greeschde Dail dischd besiedeld, die schdaile Häng ubebaud unn bewalded. An mansche Schdelle raage Quarzidfelse aus de Baime hervor. Bsunnerschd markond sinn die Owwerhauser Felse, de Kallefels unn die Wehefelse nerdlisch vun de Schdadt. Die Inneschdadt werd vum im Hunsrick endhubbsende Hahnebach dorschflosse, weller wennich schbäda in die Nahe minded. Schdadtbildprägend iss de Schdoibruch, weller sisch nerdlisch vun de Inneschadt bis zur nerdlische Schdadtgrenz erschdreggd. Di Gemaagung reischt vun 179 bis 386 m Heh i. NHN.

 Gschischd 
Kiere iss des erschdemol im Johr 841 erwähnd worre. De Schinderhannes hot in der Geschend sein Uwese getriwwe. 1796 iss er in Kiere oigeschberrd worre, konnd sisch awwa befraie.

 Bolidig 
De Schdadtrad beschdehd aus 24 Radsmidgliedan, welle bai de Kommunalwahl am 7. Juni gewähld worre sinn. Sidzveatailung im gewählde Schdadtrad:
    SPD  CDU  FDP  FWG  Gesamt 2014  13  6  3  2  24 Sidz 2009  11  6  6  1  24 Sidz 2004  11  9  2  2  24 Sidz

 Wärdschafd 
Kiere hot als "Schdadt des Leders" in gonz Daitschlond Beriemdhait erlongd. Vun de ehemolische Lederfabrigge sinn hait maischdens nur die Firmesidz gebliwwe. Bekonnd iss Kiere außadem fer des Kierer Pils, welles in Kiere gebraud werd. Greeschder Arwaidgewwa iss die SIMONA AG. De Tourismus hot in de ledschde Johr an Bedaidung zugenumme.

 Schbrooch 
Di lokale Mundaat werd als "Kierer Platt" bezeischent. Di gemeinhie agzebtierde Schbroochgrenz zwische de Rhei- un de Moselfränggische Dialegde, di sogenannde das-dat-Linje, läft umiddelbaa wesdlich vun Kiere dursch. Doher find ma edlische Iwwergangsmerkmole. In da änzische schbroochwisseschafdlische Monografie iwwer di Kierer Mundaat wedd se weje da das-dat-Linje un annare phonedische Merkmole (z. B. eme Iwwerwiege vun Monophtong gejeniwwer Diphtong) zum Rheifränggische gereschent.Carl Kirchberg: Laut und- Flexionslehre der Mundart von Kirn a.d. Nahe mit Berücksichtigung der näheren Umgebung. Straßburg 1906, S. 1–4. Da Audor vun ere vergleischende Daaschdellung kummt dageje, soinerseids weje da „quantitative Entwicklung der Vocale“, zum Schluß, daß di Mundaat zum Moselfränggische ghert.Roland Martin: Untersuchungen zur rhein-moselfränkischen Dialektgrenze. Marburg 1914, S. 2, 98–100.

Da Dialegd ghert zum Hunsriggische.

 Weblinks 

 Offiziell Houmpäidsch vun de Schtadt Kiere

 Änzlnochweis 

Category:Orde